nahid-hub/BLUGE-bengali-wikipedia-section-title-prediction huggingface dataset:
জন হেনরি কাহিনী দুই ধরনের গানে দেখা যায়। একটি হলো ব্যালাড যা "জন হেনরির ব্যালাড" নামে পরিচিত,অপর ধরনের গান "হাতুরী সঙ্গীত" হিসাবে পরিচিত। তাকে নিয়ে ব্যালাডগুলোতে সাধারনত ৪টি অংশ থাকে, জন হেনরির বাল্যকাল এবং স্টিল ড্রাইভিং এর কাজ শুরু করা, যন্ত্রের সাথে প্রতিযোগীতা,মৃত্যু এবং কবর, তার স্ত্রীর প্রতিক্রিয়া। প্রায় দুশোটি রেকর্ডেড ব্যালাড খুঁজে পাওয়া যায় জন হেনরিকে নিয়ে। আফ্রিকান আমেরিকানদের ব্লুজ হিসাবে খ্যাত গানের মধ্যে এটাই প্রথম। প্রথম রেকর্ডেড কান্ট্রি সং-ও এই জন হেনরি ব্যালাড। লাইব্রেরি অব কংগ্রেসের লোকসাহিত্য গবেষকদের মতে এটা আমেরিকার সবচেয়ে বেশি গবেষণাকৃত লোক গান। অনেক সঙ্গীতজ্ঞ তাকে নিয়ে গান রচনা করেন,যেমন হ্যারি বেলাফোন্ট,ফুরি লুইস,পিংক অ্যান্ডারসন,ই মেইনার,লিওন বিব,লিড বেলি,জনি ক্যাশ,পল রবসন,ব্রুস স্প্রিংস্টিন এবং আরো অনেকে।
বাংলায় হেমাঙ্গ বিশ্বাস তাকে নিয়ে গান গেয়েছেন।

সঠিক অনুচ্ছেদ শিরোনাম কোনটি?
titleA. কিংবদন্তি
titleB. গান
titleC. বিশ্ব-সংস্কৃতিতে জন হেনরি
titleD. অন্যান্য
উত্তর: titleB
ধারণা করা হয় যে নিউইয়র্কের শত শত পাকিস্তানি মেয়েদের পাকিস্তানে নিয়ে যাওয়া হয়েছে জোরপূর্বক বিবাহের জন্য এবং যারা প্রতিবাদ করেছে তাদেরকে ভয় দেখানো হয়েছে এবং বাধ্য করা হয়েছে। নিউ ইয়র্ক শহরের জোরপূর্বক বিবাহের উপর জন জে কলেজ অব ক্রিমিনাল জাস্টিস-এর তত্ত্বাবধানে এএইচএ ফাউন্ডেশন একটি গবেষণা করেছে যার ফলাফল দ্ব্যর্থক। তবে জোরপূর্বক বিবাহ থেকে পালাতে বা বিরত থাকতে চায় এমন অনেক ব্যক্তিদের সহায়তা প্রদানের জন্য এএইচএ ফাউন্ডেশন উপযুক্ত সেবা প্রদানকারী ও আইন প্রয়োগকারী সংস্থার নিকট পাঠিয়েছে। ন্যাশনাল সেন্টার ফর ভিক্টিমস অব ক্রাইম কনফারেন্স-এর মতে, জোরপূর্বক বিবাহ বিষয়ে সরাসরি আইন/নীতি সীমিত যদিও এক্ষেত্রে অনেক অনির্দিষ্ট সাধারণ আইন ব্যবহার করা যেতে পারে। ফ্রেইডি রেইজ প্রতিষ্ঠিত 'আনচেইন্ড অ্যাট লাস্ট' যুক্তরাষ্ট্রের একমাত্র সংস্থা যারা জোরপূর্বক অথবা আয়োজিত বিবাহের ক্ষেত্রে নারীদের বিনামূল্যে আইনি ও অন্যান্য সহায়তা প্রদান করে।

ফান্ডামেন্টালিস্ট চার্চ অব জীজাজ ক্রাইস্ট অব ল্যাটার-ডে সেইন্টস (এফএলডিএস) নামক সংস্থাটি বিভিন্ন রাজ্যের সীমান্ত এবং যুক্তরাষ্ট্র-কানাডা এবং যুক্তরাষ্ট্র-মেক্সিকো সীমান্ত দিয়ে অনৈচ্ছিক বহুবিবাহ এবং যৌন অপব্যবহারের জন্য জোরপূর্বক অপ্রাপ্তবয়স্ক মেয়েদের পাচার করে বলে অভিযোগ আছে। ১৯৯০ এর শেষ দিকে ও ২০০৬ সালের মধ্যে এফএলডিএস বহুবিবাহের জন্য ত্রিশের অধিক অপ্রাপ্তবয়স্ক মেয়েদের কানাডা থেকে যুক্তরাষ্ট্রে পাচার করেছে বলে রয়েল কানাডিয়ান মাউন্টেড পুলিশ সন্দেহ করে। এফএলডিএস-এর কার্যক্রম সম্পর্কে আরসিএমপি'র মুখপাত্র ড্যান মস্কালুক বলেন," বস্তুত অবৈধ যৌন কাজের জন্য এরা মানবপাচার করে থাকে।" ভ্যাঙ্কুভার সান মনে করে এফএলডিএস-এর ২০০৫ পূর্ববর্তী কার্যক্রম কানাডার মানবপাচার বিরোধী সংবিধির আওতায় আনা যাবে কিনা সেটা নিশ্চিত নয় কারণ সংবিধিগুলি অতীতে সংঘটিত কাজের জন্য প্রযোজ্য নাও হতে পারে। ইতিপূর্বে ব্রিটিশ কলোম্বিয়াতে তিন বছর ব্যাপী এফএলডিএস-এর বিরুদ্ধে যৌন অপব্যবহার, মানব পাচার ও জোরপূর্বক বিবাহের অভিযোগ তদন্ত করে দেখা হয়, যদিও তাদের বিরুদ্ধে কোন অভিযোগ আনা যায় নাই কিন্তু এর ফলে আইনে কিছু পরিবর্তন আনা হয়েছে।

সঠিক অনুচ্ছেদ শিরোনাম কোনটি?
titleA. জোরপূর্বক বিবাহ এড়ান
titleB. জোরপূর্বক বিবাহের কারণসমূহ
titleC. মালাউই
titleD. যুক্তরাষ্ট্র
উত্তর: titleD
অ্যান্দ্রমেদা ছায়াপথ বর্তমানে আমাদের আকাশগঙ্গা ছায়াপথ থেকে আন্দাজ ২.৫ মিলিয়ন আলোকবর্ষ দূরে এবং তারা পরস্পরে দিকে আন্দাজ ৩০০ কিলোমিটার (১৮৬ মাইলস) প্রতি সেকেণড. আজ থেকে আন্দাজ ৫ বিলিয়ন বছর পর বা বিগ ব্যাং এর ১৯ বিলিয়ন বছর পর, আকাশগঙ্গা ছায়াপথ এবং অ্যান্দ্রমেদা ছায়াপথ পরস্পরের সাথে ধাক্কা লাগবে এবং একটি বৃহৎ ছায়াপথের সম্পূর্ণভাবে মিশে যাবে। ২০১২ সাল পর্যন্ত এটা স্থির ভাবে জানা ছিল না যে আদৌ সংঘর্ষ হবে কিনা। ২০০২ সাল থেকে ২০১০ সাল পর্যন্ত অ্যান্দ্রমেদার গমনপথ হাবল টেলিস্কোপ এর সাহায্যে অনুসরণ করে ২০১২ সালে গবেষকরা সংঘর্ষ সম্বন্ধ্যে সুনিশ্চিত হয়েছেন।

সঠিক অনুচ্ছেদ শিরোনাম কোনটি?
titleA. আকাশগঙ্গা ছায়াপথ এবং অ্যান্ড্রোমিডা ছায়াপথের সম্পূর্ণভাবে মিশে যাওয়া
titleB. তার পরেও
titleC. নক্ষত্রবহুল যুগ
titleD. পদার্থ লোহাতে ক্ষয়প্রাপ্ত হয়
উত্তর: titleA
লুকাকুর জন্ম, বেলজিয়ামের এনটর্প প্রদেশের রাজধানী এনটর্প শহরে, এটি বেলজিয়ামের উদীচীন দিকস্থ অঞ্চলে অবস্থিত শহর, এক কঙ্গোলিস (কঙ্গোর অধিবাসী) দম্পতির পরিবারে। তার পিতা, রজার লুকাকু, পেশাদার ফুটবল খেলেছেন এবং আন্তর্জাতিক অবস্থানে জায়রে দ্বারা (কঙ্গো জাতীয় ফুটবল দল) অভিষিক্ত হন। তার জর্ডান লুকাকু নামক একজন ছোট ভাই রয়েছে, যিনি বেলজিয়ামের রাজধানী ব্রাসেল্‌স-এর আন্দারলেচট পৌসভায় অবস্থিত একটি কিশোর একাডেমীতে খেলার মাধ্যমে অগ্রগতি লাভ করেছেন এবং বর্তমানে তিনি ইটালীয় ক্লাব লাজিও-এর হয়ে খেলছেন। তার চাচাতো ভাই বোলি বলিনগোলি-এমবোমো অস্ট্রীয় ক্লাব রাপিড ভিন স্পোর্টক্লাবের হয়ে খেলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক কর্মজীবন
titleB. ক্লাব কর্মজীবন
titleC. ব্যক্তিগত জীবন
titleD. প্রাথমিক খেলোয়াড়ী জীবন
উত্তর: titleC
ময়মনসিংহ  জেলার তারাকান্দা উপজেলার বিসকা ইউনিয়ন একটি ঐতিহ্যবাহী  ইউনিয়ন। এই ইউনিয়নটি যখন প্রতিষ্ঠিত হয় তখন এর গ্রাম সংখ্যা ছিল ২১ টি, নাম টি ২১নং বিসকা ইউনিয়ন। পরে একটি গ্রাম বাদ দিয়ে ২০ টি গ্রাম নিয়ে গঠিত হয় ২০ নং বিসকা ইউনিয়ন। বর্তমানে তারাকান্দা উপজেলা নব গঠিত হওয়ায় ২০টি গ্রাম নিয়ে আবারো নামে নামে পরিবর্তন আসে। বর্তমানে ১০নং বিসকা ইউনিয়ন পরিষদ।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রশাসনিক এলাকা
titleC. জনপ্রতিনিধি
titleD. গ্রামগুলো
উত্তর: titleA
মুরাদ ১৯৯৭ সালে বিজ্ঞাপনী সংস্থা ইউনিট্রেন্ডে কপিরাইটার হিসেবে যোগ দেন। পাশাপাশি তিনি ঢাকার থিয়েটার আরামবাগে যুক্ত হন। এসময়ে তিনি টেলিভিশন নাটকে কাজ শুরু করেন। তার অভিনীত প্রথম টেলিভিশিন নাটক হল "নিশীথে নোঙ্গর" (১৯৯৭)। এটি পরিচালনা করেন সৈয়দ অহিদুজ্জামান ডায়মন্ড। ছয় বছর ইউনিট্রেন্ডে কাজ করার পর ২০০৩ সালে তিনি অভিনয়ে মনোযোগ দিতে এই চাকুরী ছেড়ে দেন।

সঠিক অনুচ্ছেদ শিরোনাম কোনটি?
titleA. ২০১৫-বর্তমান
titleB. প্রাথমিক জীবন
titleC. চলচ্চিত্রে অভিষেক: ২০০৪-২০০৯
titleD. প্রারম্ভিক কর্ম
উত্তর: titleD
২০০৭ সালের ক্রিকেট বিশ্বকাপে শেষ মুহূর্তে তাকে দলের সদস্য মনোনীত করা হয়। ঐ প্রতিযোগিতায় তিনি একটি অর্ধ-শতকের সন্ধান পেয়েছিলেন।

প্রতিযোগিতা শেষে নিউজিল্যান্ড দলের সাথে চুক্তিবদ্ধ হতে অপারগতা প্রকাশ করেন ও গ্লুচেস্টারশায়ারের পক্ষে খেলেন।

আইরিশ পাসপোর্ট থাকায় তিনি বিদেশী খেলোয়াড়রূপে বিবেচিত নন। এরপর আর তাকে নিউজিল্যান্ডের পক্ষে খেলতে দেখা যায়নি।

সঠিক অনুচ্ছেদ শিরোনাম কোনটি?
titleA. আয়ারল্যান্ডের সদস্য
titleB. ক্রিকেট বিশ্বকাপ
titleC. নিজদেশে অংশগ্রহণ
titleD. খেলোয়াড়ী জীবন
উত্তর: titleB
১৯৭৫সালের শুরুতে, ইসরায়েলি সরকার সিনাইতে আরও পুনরায় স্থাপনার জন্য মার্কিন উদ্যোগকে পরিণত করে। প্রেসিডেন্ট ফোর্ড ১৯৭৫ সালের ২১ মার্চ প্রধানমন্ত্রী রবিনকে একটি চিঠির মাধ্যমে একটি চিঠি পাঠিয়ে বলেছিলেন যে ইসরায়েলি অনুপ্রবেশের বিশ্বব্যাপী মার্কিন যুক্তরাষ্ট্রে জটিল জটিলতা রয়েছে এবং এ কারণে ইসরায়েল সরকারকে তার সম্পর্ক পুনঃপ্রতিষ্ঠিত করবে। উপরন্তু, ইস্রায়েল অস্ত্র অস্ত্র সরবরাহ স্থগিত। ৪ সেপ্টেম্বর, ১৯৭৫সালের ৪ই সেপ্টেম্বরে ইসরায়েলি-মিশরীয় শক্তিসমূহের সংবিধানের অবসান ঘটানোর সাথে পুনরায় সংকটের অবসান ঘটে।

সঠিক অনুচ্ছেদ শিরোনাম কোনটি?
titleA. সামরিক বিক্রয় চীন
titleB. ব্যাবসায়ীক বিনিময়
titleC. জর্জ ডব্লিউ বুশ প্রসাশন ২০০১-২০০৯
titleD. পুনর্বাসন সংকট
উত্তর: titleD
"সুইস রে" এক জরিপের মাধ্যমে বসবাসের জন্য ম্যানিলাকে দ্বিতীয় ঝুকিপুর্ণ শহর হিসেবে চিহ্নিত করেছে।এটি বিভিন্ন প্রাকৃতিক দূর্যোগ যেমন ভূমিকম্প, সুনামি, টাইফুন, বন্যা এবং ভূমিধস এর জন্য অত্যন্ত ঝুকিপূর্ণ।ম্যারিকানা উপত্যকরার ত্রুটির কারণে এটি ভূমিধস এবং ভূমিকম্পপ্রবণ এলাকা।

প্রত্যেক বছর ম্যানিলা তে পাচ থেকে সাতটি বড় ধরনের টাইফুন আঘাত হানে। ২০০৯ সালে টাইফুন কেটসানা ফিলিপাইনে আঘাত হানে। এটির প্রভাবে ম্যানিলায় অন্যতম বড় একটি বন্যা সংঘটিত হয়, এবং লুযন রাজ্যের বিভিন্ন অংশে টাকার হিসেবে প্রায় ২৪ কোটি মার্কিন ডলার এর ক্ষয়ক্ষতি সাধিত হয়।

শুধুমাত্র শহরতলিতেই প্রায় ৪৪৮ জনের মৃত্যু হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রাকৃতিক দূর্যোগ
titleC. শহরতলীর কাঠমো
titleD. ভৌগোলিক অবস্থান
উত্তর: titleB
কুয়েত সিটি কুয়েত উপসাগরের তীরে অবস্থিত, এটি একটি প্রাকৃতিক গভীর সমুদ্র-বন্দর। কুয়েতের ৯০% জনগোষ্ঠী কুয়েত উপসাগরের উপকূল এলাকায় বাস করে। দেশটি সাধারণত নিচুতে অবস্থিত, সমুদ্রপৃষ্ঠ থেকে দেশটির সর্বোচ্চ বিন্দুটি ৩০৬ মিটার (১০০৪ ফুট) উচু। দেশটির নয়টি দ্বীপ রয়েছে, ফৈলাকা দ্বীপ ব্যতীত সবগুলিই দ্বীপই জনশূন্য। ৮৬০ বর্গ কিলোমিটার (৩৩০ বর্গ মাইল) আয়তনের বুবিয়ান কুয়েতের বৃহত্তম দ্বীপ এবং এটি ২,৩৮০ মিটার দীর্ঘ (৭,৮০৮ ফুট) সেতুর দ্বারা মূল ভূ-খন্ডের সাথে যুক্ত। ভূমি আবাদযোগ্য বলে মনে করা হয় এবং এর ৪৯৯ কিলোমিটার দীর্ঘ (৩১০ মাইল) উপকূলরেখা বরাবর অল্প পরিমানে গাছপালা পাওয়া যায়।

কুয়েতের বুর্গান তেলক্ষেত্রে প্রমাণিত তেল মজুতের পরিমান প্রায় ৭০ বিলিয়ন ব্যারেল (১.১×১০ ঘন মিটার)। ১৯৯১ সালের কুয়েতি তেল ক্ষেত্রে আগুন লাগানোর সময়, প্রায় ৩৫.৭ বর্গ কিমি (১৩.৮ বর্গ মাইল) অঞ্চল জুড়ে ৫০০ টিরও বেশি তেল পূর্ণ হ্রদ সৃষ্টি হয়। তেল ও কালি জমার ফলে মাটির দূষণের কারণে কুয়েতের পূর্ব এবং দক্ষিণ-পূর্ব অংশকে জনবসতিহীন করে তোলে। বালু এবং তেলের অবশিষ্টাংশ কুয়েতী মরুভূমির বৃহৎ অংশকে আধা-আলকাতরার ভূমিতে পরিণত করে। উপসাগরীয় যুদ্ধের সময় তেল ছড়িয়ে পড়ার ফলে কুয়েতের সামুদ্রিক সম্পদ মারাত্মকভাবে ক্ষতিগ্রস্থ হয়।

সঠিক অনুচ্ছেদ শিরোনাম কোনটি?
titleA. ১৯৮০ দশক এবং তারপর
titleB. প্রাথমিক ইতিহাস
titleC. ভূগোল
titleD. জলবায়ু
উত্তর: titleC
লাঙ্গেনি সম্প্রদায়ের মানুষের এই নির্যাতন ও নিপীড়নে অতিষ্ঠ হয়ে সেখানে কিছুকাল থাকার পর শাকাকে নিয়ে তার মা লাঙ্গেনি সম্প্রদায় ত্যাগ করে থেথোয়া সম্প্রদায়ে এসে আশ্রয় নেন। সম্প্রদায়ের নেতা ছিল ডিংগিশোইয়ো। শাকা বড় হয়ে ডিংগিশোইয়োর সেনাবাহিনীতে যোগ দেন। ধীরে ধীরে আপন যোগ্যতায় তিনি প্রধান সেনাপতির পদ লাভ করেন। অন্যের উপর কর্তৃত্ব ও নিয়ন্ত্রণের অসাধারণ দক্ষতা গড়ে ওঠে তার।
সঠিক অনুচ্ছেদ শিরোনাম কোনটি?
titleA. সেনাবাহিনীতে যোগদান
titleB. রাজ্যবিস্তার
titleC. জুলু গ্রামে হামলা
titleD. মৃত্যু
উত্তর: titleA
কেন্দ্রীয় মধ্যমাঠের খেলোয়াড় বা সেন্ট্রাল মিডফিল্ডাররা খেলায় বিভিন্ন ভূমিকা পালন করে থাকেন। বিশেষ করে কোন আক্রমণের সূচনায় তারা গুরুত্বপূর্ণ ভূমিকা পালন করেন। মাঠে তাদের অবস্থান তাদেরকে খেলার সর্ববিষয়ে নজর রাখার সুযোগ করে দেয়, এবং তাদের অঞ্চল থেকেই খেলার অধিকাংশ আক্রমণের সূচনা ঘটে। মাঠের এই অংশটিকে একটি দলের “ইঞ্জিন ঘর” হিসেবেও অ্যাখ্যায়িত করা হয়, কারণ বিখ্যাত দলগুলো সুদক্ষ এবং ক্ষমতাসম্পন্ন মধ্যমাঠের খেলোয়াড় ছাড়া খুব কমই সফলতা পেয়েছে।

সঠিক অনুচ্ছেদ শিরোনাম কোনটি?
titleA. আক্রমণাত্মক মধ্যমাঠের খেলোয়াড়
titleB. কেন্দ্রীয় মধ্যমাঠের খেলোয়াড়
titleC. ফলস নম্বর-১০ বা ‘‘সেন্ট্রাল উইঙ্গার’’
titleD. পার্শ্বীয় মধ্যমাঠের খেলোয়াড়
উত্তর: titleB
২০১১ সালের আদমশুমারি অনুসারে মজঃফরনগর জেলার জনসংখ্যা ৪,১৪৩,৫১২, লেবানন বা মার্কিন যুক্তরাষ্ট্রের অরেগনের জনসংখ্যার প্রায় সমান। জনসংখ্যার ভিত্তিতে এটি ভারতে ১২৫তম স্থান অর্জন করেছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৬.৮% ছিল। মজঃফরনগরে প্রতি এক হাজার পুরুষের জন্য ৮৮৬ জন মহিলা (যৌন অনুপাত) রয়েছে, এবং এর সাক্ষরতার হার ৭০.১১%।

এই জেলার মোট জনসংখ্যার প্রায় ৪০%ই সংখ্যালঘু জনসংখ্যা।

ভারতের ২০১১ সালের আদমশুমারির সময়ে এই জেলার জনসংখ্যার ৮৭.০২% লোক হিন্দিতে এবং ১২.৫৮% উর্দুতে তাদের প্রথম ভাষা হিসাবে কথা বলত।

সঠিক অনুচ্ছেদ শিরোনাম কোনটি?
titleA. আধুনিক যুগ
titleB. শিক্ষা
titleC. ইতিহাস
titleD. জনসংখ্যার উপাত্ত
উত্তর: titleD
মেইজি পুনর্গঠনের আগে পর্যন্ত ওসাকা প্রশাসনিক অঞ্চলটি কাওয়াচি, ইযুমি ও সেৎৎসু প্রদেশে বিভক্ত ছিল।

মেইজি যুগের একেবারে আরম্ভে ১৮৬৮ খ্রিঃ ২১শে জুন ওসাকা প্রশাসনিক অঞ্চল গঠিত হয়। ফুহাংকেন সাঞ্চিসেই প্রশাসনে এর নামে নগরসূচক ফু অনুসর্গটি যুক্ত হয়।

১৯৫৬ খ্রিঃ ১লা সেপ্টেম্বর ওসাকা নগর সরকারী অধ্যাদেশের দ্বারা মনোনীত নগরের মর্যাদা পায় ও ২৪ টি ওয়ার্ডে বিভক্ত হয়।

২০০০ খ্রিঃ পূর্বতন গভর্নর নক য়োকোয়্যামা যৌন নিগ্রহ কেলেঙ্কারিতে অভিযুক্ত হয়ে পদত্যাগ করলে তার স্থানে আসেন ফুসায়ে ওতা, জাপানের প্রথম মহিলা গভর্নর।

২০০৬ এর ১লা এপ্রিল সাকাই নগর সরকারী অধ্যাদেশের দ্বারা মনোনীত নগরের মর্যাদা পায় ও ৭ টি ওয়ার্ডে বিভক্ত হয়।

২০০৮ এ টেলিভিশন উপদেষ্টা তোওরু হাশিমোতো ৩৮ বছর বয়সে জাপানের কনিষ্ঠতম গভর্নর হিসেবে স্থলাভিষিক্ত হন।

সঠিক অনুচ্ছেদ শিরোনাম কোনটি?
titleA. ভূগোল
titleB. ইতিহাস
titleC. সংস্কার
titleD. অর্থনীতি
উত্তর: titleB
১ ফেব্রুয়ারি, ১৯৭০ তারিখে মাহবুব আলী ইন্সটিটিউটে পাকিস্তান গণমুক্তি পার্টি’র কর্মী সম্মেলনে এক লিখিত বক্তব্যে পূর্ব পাকিস্তানের স্বাধীনতার প্রশ্নে গণভোট আয়োজনের দাবীর যৌক্তিকতা তুলে ধরেন। গণভোটের দাবী এবং শ্রমবাদভিত্তিক শ্রমতান্ত্রিক সমাজ ব্যবস্থান প্রতিষ্ঠার দাবীকে নির্বাচনী প্রচারণায় অন্তর্ভূক্ত করে ১৯৭০ সালের নির্বাচনে অংশ নেন। কিন্তু, পাকিস্তান গণমুক্তি পার্টি জনগণের মাঝে তেমন আবেদন সৃষ্টি করতে পারেনি।

’৭৫-এর পট পরিবর্তনের পর রাষ্ট্রপতি জিয়াউর রহমান তাঁকে প্রধানমন্ত্রীত্ব ও খন্দকার আবদুল হাইকে মন্ত্রীত্বদানের প্রস্তাব করলেও উভয়েই তা বিনয়ের সাথে প্রত্যাখ্যান করেন। শ্রমবাদভিত্তিক শ্রমতান্ত্রিক সমাজ ব্যবস্থাকে নির্বাচনী প্রচারণায় অন্তর্ভূক্ত করে ১৯৭৮ সালের রাষ্ট্রপতি নির্বাচনে প্রতিদ্বন্দ্বিতা করেন আবদুল হামিদ।

সঠিক অনুচ্ছেদ শিরোনাম কোনটি?
titleA. রচনাসমগ্র
titleB. নির্বাচনে অংশগ্রহণ
titleC. ব্যক্তিগত জীবন
titleD. কর্মজীবন
উত্তর: titleB
মিশরীয়রা তাদের স্তম্ভগুলিতে হায়ারোগ্লিফের মাধ্যমে সংখ্যা অঙ্কিত করেছিল, কিন্তু মিশরীয় গণিতের আসল নিদর্শন হল আনুমানিক ১৮০০ খ্রিস্টপূর্বাব্দের দুইটি প্যাপিরাস। এগুলিতে পাটীগণিত ও জ্যামিতির নানা সমস্যা আছে, যার মধ্যে বাস্তব সমস্যা যেমন নির্দিষ্ট পরিমাণ মদ তৈরির জন্য কতটুকু শস্য লাগবে, এক জাতের শস্য ব্যবহার করে মদের যে মান পাওয়া যায়, অন্য জাতের শস্য কতটুকু কাজে লাগিয়ে সেই একই মান পাওয়া যায়, তার সমস্যা।

মিশরীয় বেতন নির্ণয়ে, শস্যক্ষেত্রের ক্ষেত্রফল ও শস্যাগারের আয়তন নির্ণয়ে, কর নির্ণয়ে ও নির্দিষ্ট কাঠামোর জন্য প্রয়োজনীয় ইটের সংখ্যা বের করতে গণিতকে কাজে লাগাত। এছাড়াও পঞ্জিকা গণনাতেও তারা গণিতভিত্তিক জ্যোতির্বিজ্ঞান ব্যবহার করত। পঞ্জিকার সাহায্যে তারা ধর্মীয় ছুটির তারিখ ও নীল নদের বার্ষিক প্লাবনের সময় নির্দেশ করতে পারত।

মিশরীয়দের সংখ্যা ব্যবস্থা ছিল ১০-ভিত্তিক। তারা ১০-এর বিভিন্ন ঘাতের জন্য ভিন্ন ভিন্ন হায়ারোগ্লিফ প্রতীক ব্যবহার করত। তারা ১-এর প্রতীক পাঁচবার লিখে ৫, ১০-এর প্রতীক ৬ বার লিখে ৬০, আর ১০০-র প্রতীক ৩ বার লিখে ৩০০ নির্দেশ করত। একসাথে এই প্রতীকগুলি ৩৬৫ নির্দেশ করত।

সঠিক অনুচ্ছেদ শিরোনাম কোনটি?
titleA. ফলিত গণিত
titleB. সমসাময়িক যুগে গণিত
titleC. প্রাচীন মিশরীয়দের গণিত
titleD. গণিতের প্রধান ক্ষেত্রসমূহ
উত্তর: titleC
১৯৯১ সালে থিম্মাক্কার স্বামী মারা যান। আজ, থিম্মাক্কাকে ভারতের প্রচুর বনভূমি সৃজন অনুষ্ঠানে আমন্ত্রণ জানানো হয়। তিনি, তার গ্রামে অনুষ্ঠিত বার্ষিক মেলাতে ব্যবহারের জন্য, বৃষ্টির জল সংরক্ষণের উদ্দেশ্যে একটি জলাধার নির্মাণের মতো অন্যান্য সামাজিক ক্রিয়াকলাপের সঙ্গেও জড়িত। স্বামীর স্মরণে গ্রামে একটি হাসপাতাল নির্মাণের স্বপ্নও তার রয়েছে এবং এই উদ্দেশ্যে একটি ট্রাস্ট প্রতিষ্ঠা করা হয়েছে।

সঠিক অনুচ্ছেদ শিরোনাম কোনটি?
titleA. পুরস্কার
titleB. বর্তমান কার্যকলাপ
titleC. তাঁর নামের অপব্যবহারের অভিযোগ
titleD. প্রথম জীবন
উত্তর: titleB
আমেরিকান আইনে, "মহাসড়ক" শব্দটি কখনও কখনও যেকোনো যাতায়াতের পথ বোঝাতে ব্যবহৃত হয়, যা "রাস্তা, গলি ও পার্কওয়ে" হতে পারে। তবে, ব্যবহারিক ও কার্যকরী ব্যবহারে "মহাসড়ক" হচ্ছে একটি প্রধান ও উল্লেখযোগ্য, সুনির্মিত রাস্তা যা অধিক থেকে অধিকতর পরিমাণ যানবাহন ধারণ করতে সক্ষম। সাধারণত মহাসড়কে একটি রুট নম্বর থাকে যা সংশ্লিষ্ট রাজ্য ও ফেডারেল পরিবহন বিভাগের নামে আখ্যায়িত করা হয়। ক্যালিফোর্নিয়া যানবাহন আইনের ৩৬০, ৫৯০ ধারায় "মহাসড়ক" বলতে শুধুমাত্র মোটরযানের ব্যবহারের জন্য উন্মুক্ত পথ হিসেবে সংজ্ঞায়িত করা হয়েছে, তবে ক্যালিফোর্নিয়া সুপ্রিম কোর্ট "যানবাহন আইনে ব্যবহৃত 'মহাসড়কের সংজ্ঞাটি' শুধুমাত্র এই ধারার বিশেষ ব্যবহারের জন্য প্রযোজ্য" হিসেবে ব্যক্ত করেছে এবং লস এঞ্জেলসের আশেপাশে ক্যালিফোর্নিয়ার ভেনিসের খালগুলোকে "মহাসড়ক" হিসেবে রাজ্য মহাসড়ক তহবিল থেকে রক্ষণাবেক্ষণ করার নির্দেশ দিয়েছে। ছোট রাস্তাগুলোকে বাইওয়ে বলা যেতে পারে। 

সঠিক অনুচ্ছেদ শিরোনাম কোনটি?
titleA. দক্ষিণ কোরিয়া
titleB. পরিভাষা
titleC. ফিলিপাইন
titleD. যুক্তরাষ্ট্র
উত্তর: titleD
পীরগঞ্জ উপজেলায় শিল্প কারখানা বলতে অলিম্পিয়া নামে একটিমাত্র অটো রাইসমিল। এছাড়া বিশিষ্ট ব্যবসায়ী শাহজাহান আলী রনি অটোরাইস নামে একটি অটোরাইস মিল নির্মাণ করছেন। এছাড়াও উপজেলায় ২৮১টি চাল ও আটাকল রয়েছে, যেখানে প্রায় ৫ হাজার শ্রমিক কর্মচারী ও ফড়িয়া ব্যাপারী পরিবারের জীবিকা নির্বাহ হচ্ছে। এছাড়াও স'মিল রয়েছে ২৪টি।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ভাষা
titleC. ক্রীড়াঙ্গন
titleD. শিল্প
উত্তর: titleD
ভগবদ্‌ গীতা অনুসারে, সৎ অনুভব এবং সৎ আচরণের দ্বারা সৎ উদ্দেশ্যে এবং সমমনস্ক অন্যান্য ব্যক্তিদের জন্য নিঃস্বার্থ সেবাই হল উপাসনা এবং আধ্যাত্মিকতার একটি রূপ।

ভগবদ্‌ গীতার ৩.৪ মণ্ডলে বলা হয়েছে, যেমন জগৎ থেকে বিচ্ছিন্ন হয়ে সাধুর পোশাক পরিধান করলেই একজন আধ্যাত্মিক হন না, তেমনই কর্ম থেকে বিচ্ছিন্ন হলে অথবা কর্ম শুরু না করলে কেউ দাসত্ব থেকে মুক্তিলাভ করতে পারেন না। ভগবদ্‌ গীতার ৩.৫ নং মণ্ডলে বলা হয়েছে, কাজ না করাও একধরনের কাজ যাতে ফল থাকে এবং কর্মীয় প্রভাব থাকে, এবং মানুষের অস্তিত্বের প্রকৃতি এমনই যে সে সর্বদাই তার প্রকৃতিতে, শরীরে অথবা মনে কাজ করে চলে, এবং এক মূহুর্তের জন্যও সে কর্মহীন থাকতে পারে না। ভগবদ্‌ গীতার ৩.৬ থেকে ৩.৮ নং মণ্ডলে বলা হয়েছে, শরীরের দ্বারা অথবা বহির্জগতের প্রভাব দ্বারা কর্ম অনুপ্রাণিত হয়। পক্ষান্তরে, একজনের অন্তরের প্রতিরূপ এবং নিজস্ব সত্ত্বার (আত্মা, আত্মন্‌, ব্রাহ্মণ) দ্বারাও তা প্রভাবিত হতে পারে। প্রথমটি দাসত্বের জন্ম দেয়, শেষেরটি দেয় মুক্তির। আধ্যাত্মিক পথে সুখে মুক্তি পাওয়ার উপায় হল, পরিণতি, ফলাফল, সাফল্য কিংবা ব্যর্থতা সম্বন্ধে সম্পূর্ণ নিরাসক্ত হয়ে যতদূর সম্ভব কাজ করে যাওয়া। ভাউক বলেন, যে কর্ম যোগী এই নিষ্কর্মা কর্ম অনুশীলন করেন, তিনি “সহজাত পরিপূর্ণ এবং পরিতৃপ্তির পথে একটি অন্তর্মুখীন যাত্রা করেন”।

“নিরাসক্ত কর্মের” সূত্রের একটি অংশ হল, একজন যত বেশি পরিমাণে পুরস্কারের আশায় কাজ করবে, ততই সে হতাশা, অবসাদ অথবা আত্ম-ধ্বংসকারী আচরণের শিকার হবে। এছাড়াও, এই সূত্রের অন্য একটি অংশ হল যে ব্যক্তি যত “নিরাসক্ত কর্মের” প্রতি প্রতিজ্ঞাবদ্ধ হবে, ততই সে নিজেকে ধর্মের পথে (নৈতিক মাত্রায়) চালিত করবে, কর্মের অন্যান্য অংশগুলির ওপর মনঃসংযোগ করতে পারবে, নিজের সেরা কর্ম সম্পাদন করতে পারবে এবং এইভাবে তার আত্ম-ক্ষমতায়নের পথে মুক্তিলাভ ঘটবে।

ভগবদ্‌ গীতার ৫ নং অধ্যায় অনুসারে, সন্ন্যাস (ত্যাগ, সন্ন্যাস জীবন) এবং কর্ম যোগ উভয়েই মুক্তির উপায় হিসেবে ব্যবহৃত হয়। এই দুয়ের মধ্যে, ভগবদ্‌ গীতা কর্ম যোগের পক্ষেই সুপারিশ করে এবং এতে বলা হয় যে একজন নিবেদিতপ্রাণ কর্ম যোগী ঘৃণাও করেন না, বাসনাও করেন না এবং তাই সেই ব্যক্তিই “চিরত্যাগী” হিসেবে নিজেকে প্রতিষ্ঠিত করতে পারেন।

ভগবদ্‌ গীতায় কর্ম যোগের পদ্ধতির সারাংশ দেওয়া রয়েছে। গীতা নিজেই মহাভারত মহাকাব্যের একটি অধ্যায়, যেখানে রাজকুমার অর্জুন এবং তার বন্ধু ও রথের সারথী ভগবান কৃষ্ণের মধ্যে রাজবংশীয় মহাযুদ্ধের প্রাক্কালে একটি কথোপকথন লেখা রয়েছে। তাদের এই কথোপকথন অর্জুনই শুরু করেছিলেন; আসন্ন যুদ্ধের উভয় পক্ষে তিনি বন্ধু এবং আত্মীয়দের দেখে দুঃখ ও আশঙ্কায় মুহ্যমান হয়ে পড়েছিলেন। প্রত্যুত্তরে, কৃষ্ণ তখন কয়েকটি দার্শনিক যোগ ব্যবস্থা এবং অভ্যাস (কর্ম যোগ নিয়ে) সম্বন্ধে বিশদে ব্যাখ্যা করেছিলেন যার দ্বারা অর্জুন ধর্মের পথে তার যুদ্ধ চালিয়ে গেছিলেন।

ভগবদ্‌গীতায়, কৃষ্ণ বলেছিলেনঃ

“তস্মদাসক্তঃ সততম্‌ কার্যম্‌ কর্ম সমাচর।

অসক্তো হ্যাচরণকর্ম পরমাপ্নোতি পুরুষঃ।।”

অতএব, কর্মের ফলাফলের প্রতি আসক্ত না হয়ে, একজন কর্ত্তব্য হিসেবে কর্ম সম্পাদন করবেন, যেহেতু আসক্তি বিনা কর্মেই একজন পরম বা ঈশ্বরকে লাভ করেন।

সঠিক অনুচ্ছেদ শিরোনাম কোনটি?
titleA. কর্ম যোগ বনাম ক্রিয়া যোগ
titleB. ভগবদ্‌ গীতা
titleC. অন্যান্য হিন্দু শাস্ত্র
titleD. ধারণা
উত্তর: titleB
বৈজ্ঞানিক পদ্ধতির যুক্তির ভিত্তি, বিজ্ঞান ও অবিজ্ঞানের পার্থক্য এবং বিজ্ঞানের অন্তর্নিহিত নীতির উপর বিজ্ঞানের দর্শন দৃষ্টিপাত করে। দর্শন থেকে কিছু অনুমিতি বিজ্ঞানের ভিত্তিপ্রস্তর হিসেবে কাজ করে-


প্রকৃতিবাদ থেকে নেওয়া এই অনুমিতিগুলোই বিজ্ঞানের শক্তি। যৌক্তিক ইতিবাদী, অভিজ্ঞতাবাদী এবং মিথ্যা-প্রতিপাদনযোগ্যতাবাদী তত্ত্ব বিজ্ঞানের যুক্তির একটি নির্দিষ্ট ব্যাখ্যা দেওয়ার দাবি করেছে, এবং সেগুলো সমালোচিতও হয়েছে।

ইমর লাকাতস এবং টমাস কুন পর্যবেক্ষণের “তত্ত্ব ভারাক্রান্ত” প্রকৃতি নিয়ে প্রচুর কাজ করেছেন। কুন(১৯৬১) বলেছেন যে একটি তত্ত্বকে মাথায় রেখেই একজন বিজ্ঞানী কিছু প্রায়োগিক পর্যবেক্ষণ করার জন্য পরীক্ষা পরিচালনা কাজ সম্পাদন করে থাকেন এবং এই তত্ত্ব থেকে পরিমাপে যাওয়ার রাস্তায় কখনওই পশ্চাৎগমন করা যায় না। অর্থাৎ, তত্ত্বের প্রকৃতিই নির্ধারণ করে তাকে কিভাবে পরীক্ষা করতে হবে।

পল ফায়রাবেন্ড অস্বীকার করেন যে বিজ্ঞান একটি পদ্ধতিভিত্তিক প্রক্রিয়া। তার "এগেইন্সট মেথড" বইয়ে তিনি দাবি করেন যে কোন বিশেষ পদ্ধতি প্রয়োগের ফলে বিজ্ঞানের অগ্রগতি সাধিত হয়নি। তিনি মনে করেন যে যতই কোন বিশেষ পদ্ধতির কথা বলা হোক না কেন, সফল বিজ্ঞান সবসময়ই সেই পদ্ধতি লঙ্ঘন করে এগিয়েছে।

১৯৫৮ সালে রসায়নবিদ এবং দার্শনিক মাইকেল পোলানি(১৮৯১-১৯৭৬) তার "পারসোনাল নলেজ" বইতে দাবি করেন যে বৈজ্ঞানিক পদ্ধতি মোটেই বস্তুনিষ্ঠ না এবং এটি মোটেই নৈর্ব্যক্তিক জ্ঞানের জন্ম দেয় না। তিনি এই জনপ্রিয় ধারণাকে বৈজ্ঞানিক পদ্ধতি ও বৈজ্ঞানিক অনুসন্ধানের প্রকৃতি সম্পর্কে বিভ্রান্তি হিসেবে অভিহিত করেন। তিনি দাবি করেন যে বিজ্ঞানীরা ব্যক্তিগত অনুরাগ দ্বারা প্রভাবিত হয়ে জ্ঞানের উপর গুরুত্ব আরোপ করেন এবং গবেষণা করার জন্য বৈজ্ঞানিক প্রশ্ন নির্বাচন করেন। তিনি সিদ্ধান্ত নেন যে বিজ্ঞানের অগ্রগতির জন্য একটি মুক্ত কাঠামো প্রয়োজনীয়- স্বতঃসিদ্ধ উদ্দেশ্যে বিজ্ঞান চর্চা করাটা "পিয়ার রিভিউ" ও বৈজ্ঞানিক পদ্ধতির মাধ্যমে জ্ঞান সৃষ্টির জন্য পূর্বাবশ্যক।

বিজ্ঞানের উত্তরাধুনিক সমালোচনাগুলো নিজেরাই প্রচন্ড বিতর্কিত। এই বিতর্কের প্রধান কারণ হল উত্তরাধুনিক ও বৈজ্ঞানিক বাস্তববাদের মূল্যবোধ ও অনুমিতির মাঝে সংঘাত। যেখানে উত্তরাধুনিকরা বৈজ্ঞানিক জ্ঞানকে স্রেফ একটি সাধারণ “ডিসকোর্স” হিসেবে দেখেন(এক্ষেত্রে শব্দটির একটি বিশেষ অর্থ রয়েছে) এবং দাবি করেন যে এটি কোন মৌলিক সত্যের প্রতিনিধিত্ব করে না, বৈজ্ঞানিক সমাজে বাস্তববাদীরা ঠিক উল্টোটাই দাবি করেন। উত্তরাধুনিকদের যুক্তি৮ খন্ডন করে এবং বিজ্ঞানকে সত্য অন্বেষণের একটি বৈধ পদ্ধতি হিসেবে ঘোষণা করে অনেক বিজ্ঞানী লেখালেখি করেছেন।

সঠিক অনুচ্ছেদ শিরোনাম কোনটি?
titleA. প্রকল্পের মাধ্যমে ভবিষ্যদ্বানী করা
titleB. বিজ্ঞানের দর্শন ও সমাজবিজ্ঞান
titleC. সংজ্ঞায়ন
titleD. বৈশিষ্ট্যায়ন
উত্তর: titleB
অর্থনীতি দিক দিয়ে জীবননগর বাংলাদেশের একটি অন্যতম সমৃদ্ধ উপজেলা। এখানে প্রধান অর্থকরী ফসল পাট, ধান, আলু প্রচুর পরিমানে জন্মে। এছাড়াও এখানে প্রচুর পানক্ষেত ও খেজুর গাছ আছে। এখানকার খেজুরের রস অনেক বিখ্যাত। এছাড়াও এখানে কিছু ছোট কারখানাও আছে। আর এই জন্য এ শহরকে চুয়াডাঙ্গার বাণিজ্যেকেন্দ্র বলা হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. নদ-নদী
titleC. পত্রপত্রিকা
titleD. অবস্থান ও আয়তন
উত্তর: titleA
২০১২ গ্রীষ্মকালীন অলিম্পিকে স্পেন দলের সদস্য ছিলেন তেয়ো। গ্রুপ পর্বের তিনটি খেলাতেই তিনি মাঠে নামেন। কিন্তু স্পেন গ্রুপ পর্ব থেকেই বিদায় নেয়।

২০১৩ সালের ১৪ আগস্ট, ইকুয়েডরের বিপক্ষ একটি প্রীতি খেলায় স্পেনের সিনিয়র দলে তেয়োর অভিষেক হয়। তিনি কাজরোলার একটি গোলে সহায়তা করেন। খেলায় স্পেন ২–০ গোলের ব্যবধানে জয় লাভ করে।



সঠিক অনুচ্ছেদ শিরোনাম কোনটি?
titleA. ক্লাব ক্যারিয়ার
titleB. প্রারম্ভিক সময় / এসপানিওল
titleC. ক্লাব পরিসংখ্যান
titleD. আন্তর্জাতিক ক্যারিয়ার
উত্তর: titleD
ত্সোং-খা-পা-ব্লো-ব্জাং-গ্রাগ্স-পা ও তার আটজন শিষ্য ১৩৯২ খ্রিষ্টাব্দে ব্যা-ব্রাল বৌদ্ধমঠে সাধনা করেন। এই সময় তারা ত্রিস্কন্ধধর্মসূত্রে বর্ণিত অনুষ্ঠান সম্পন্ন করেন। এরপর তিনি 'দ্জিং-জি নামক স্থানে সেখানকার বিখ্যাত মৈত্রেয় মূর্তিটিকে সংস্কার করেন। ১৪০২ খ্রিষ্টাব্দে তিনি র্নাম-র্ত্সেদ-ল্দেং () নামক স্থানে বসবাসকালে বৌদ্ধ ভিক্ষুদের এক বিশাল সমাবেশে বিনয় সম্বন্ধে বিস্তারিত আলোচনা করেন। ১৪০৯ খ্রিষ্টাব্দে তিনি ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের পৃষ্ঠপোষকতায় লাসা শহরে প্রতি বছর লো-গ্সার বা তিব্বতী নববর্ষের দিনে উদযাপন করার জন্য স্মোন-লাম-ছেন-মো () নামক উৎসবের সূচনা করেন। ১৪১০ খ্রিষ্টাব্দে গোং-মা-গ্রাগ্স-পা-র্গ্যাল-ম্ত্শানের আর্থিক সাহায্যে তিনি দ্গা'-ল্দান বৌদ্ধবিহার নির্মাণ করেন। পরবর্তীকালে এই বৌদ্ধবিহার তিব্বতের অন্যতম প্রধান বৌদ্ধবিহারে পরিণত হয় এবং দ্গে-লুগ্স ধর্মসম্প্রদায়ের মূলকেন্দ্রে পরিণত হয়। ১৪১৫ খ্রিষ্টাব্দের মধ্যে তিনি চক্রসম্বর, বজ্রভৈরব ও গুহ্যসমাজ নামক অনুত্তরযোগতন্ত্রের তিন তন্ত্রকে প্রতিনিধিত্বকারী একটি ত্রিমাত্রিক মন্ডল ও মন্দির নির্মাণ করেন। তিনি দ্গা'-ল্দান বৌদ্ধবিহারের প্রথম দ্গা'-ল্দান-খ্রি-পা বা প্রধান হিসেবে পরিগণিত হন। তিনি দ্বিতীয় দ্গা'-ল্দান-খ্রি-পা র্গ্যাল-ত্শাব-র্জে-দার-মা-রিন-ছেন, তৃতীয় দ্গা'-ল্দান-খ্রি-পা ম্খাস-গ্রুব-র্জে-দ্গে-লেগ্স-দ্পাল-ব্জাং, প্রথম দলাই লামা, দ্রেপুং বৌদ্ধবিহারের প্রতিষ্ঠাতা 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান এবং 'দুল-'দ্জিন-গ্রাগ্স-পা-র্গ্যাল-ম্ত্শান নামক বিখ্যাত তিব্বতী পন্ডিতদের শিক্ষাদান করেন।

সঠিক অনুচ্ছেদ শিরোনাম কোনটি?
titleA. রচনা
titleB. অবদান
titleC. শিক্ষা
titleD. মৃত্যু
উত্তর: titleB